Carl Bildt
Store norske leksikon,Historie,Norsk og nordisk historie,Sveriges historie,Sveriges samtidshistorie
Carl Bildt er en svensk politiker fra Moderaterna. Han var statsminister i årene 1991–1994 og utenriksminister i perioden 2006–2014.
Bildt startet sin karriere som politisk sekretær for Moderata Samlingspartiets formann og daværende svigerfar Gösta Bohman i 1973, en stilling han innehadde inntil 1976. Fra 1979 til 1981 var han statssekretær i regjeringens samordningskontor.Bildt var medlem av Riksdagen, nasjonalforsamlingen, fra 1979 til 2001. Fra 1986 til 1999 var han formann i Moderata Samlingspartiet. Da partiet inntok regjeringskontorene i 1991 ble han Sveriges statsminister som leder for en borgerlig firepartiregjering fram til regjeringen måtte gå i 1994.Etter det var Bildt EUs fredsmegler i det tidligere Jugoslavia fra 1995 til 1996. Han var FN-utsending til Bosnia fra 1996 til 1997 og FNs spesialutsending til Balkan fra 1999 til 2001.Etter 2001 hadde Bildt konsulentoppdrag for internasjonale organisasjoner og tillitsverv i næringslivet, og det var overraskende at han ble utenriksminister i 2006 i den borgerlige firepartiregjeringen. Les mer i Store norske leksikon Sveriges samtidshistorie Moderaterna